Santana je ameriška latin rock skupina, ki jo je leta 1967 v San Franciscu ustanovil mehiški kitarist Carlos Santana. Skupina je postala znana širši javnosti po njihovi izvedbi skladbe "Soul Sacrifice" na Woodstocku leta 1969. Ta njihov nastop je bil ključen za uspeh njihovega debitantskega albuma "Santana", ki sta mu v naslednjih dveh letih sledila še albuma "Abraxas" in "Santana III".